Christopher Nkunku
Christopher Alan Nkunku (født d. 14. november 1997) er en fransk professionel fodboldspiller, som spiller for Bundesliga-klubben RB Leipzig og Frankrigs landshold.

Klubkarriere

Paris Saint-Germain 
Nkunku begyndte sin professionelle karriere hos Paris Saint-Germain i hjemlandet. Han fik sin debut for førsteholdet den 8. december 2015.

RB Leipzig 
Nkunku skiftede i juli 2019 til RB Leipzig. Han trådte med det samme ind i førsteholdet, hvor han blev en fast del af mandskabet.

I en kamp mod Schalke 04 den 22. februar 2020 lavede Nkunku 4 assists i kampen, og blev dermed den første person siden 2012 til at have 4+ assist i en Bundesliga kamp. Han scorede den 15. september 2021 et hattrick imod Manchester City i en Champions League-kamp, og blev hermed den første spiller til at score et hattrick for Leipzig i Champions League i klubbens historie.

2021-22 sæsonen ville blive den bedste i Nkunkus karriere hidtil, da han med sine 20 sæsonmål og 13 assist, blev kåret som sæsonens spiller i Tyskland.

Landsholdskarriere

Ungdomslandshold 
Nkunku har repræsenteret Frankrig på flere ungdomsniveauer.

Seniorlandshold 
Nkunku debuterede for Frankrigs landshold den 25. marts 2022.

Kilder

Eksterne henvisninger 

Fodboldspillere fra Frankrig
Fodboldlandsholdsspillere fra Frankrig
Fodboldspillere fra RB Leipzig
Fodboldspillere fra Paris Saint-Germain